
REFERAT


Spatiul cu alta destinatie decat aceea de locuinta din Timisoara, str. Ciprian Porumbescu nr. 32, situat la parterul imobilului, cu suprafata utila totala de 71,60 m.p. a fost inchiriat prin contractul de inchiriere nr. 292/1998 la ASOCIATIA SERVICIUL DE AJUTOR MALTEZ IN ROMANIA FIL. TIMISOARA, pe perioada 25.09.1998 – 24.09.2008, cu destinatia de sediu.

Imobilul din Timisoara, str. Ciprian Porumbescu nr. 32 a fost revendicat in baza Legii nr. 10/2001 privind regimul juridic al unor imobile preluate abuziv in proprietatea Statului Roman, in perioada 06 martie 1945 – 22 decembrie 1989.

Prin Dispozitia Primarului Municipiului Timisoara nr. 2555/12.09.2007 a fost restitituita cota de ½ din spatiu cu alta destinatie decat aceea de locuinta inchiriat la ASOCIATIA SERVICIUL DE AJUTOR MALTEZ IN ROMANIA FIL. TIMISOARA catre fostului proprietar, in prezent figurand litigii pe rolul instantelor de judecata.

Prin Hotararea Consiliului local al Municipiului Timisoara nr. 453/28.10.2008 s-a aprobat prelungirea contractelor de inchiriere pentru spatiile cu alta destinatie decat aceea de locuinta, prevazute in Anexa, care face parte integranta din prezenta hotarare, spatii situate in imobile revendicate in baza Legii nr. 10/2001 privind regimul juridic al unor imobile preluate abuziv in proprietatea Statului Roman, in perioada 06 martie 1945 - 22 decembrie 1989, aflate in diverse stadii de solutionare, administrativa sau juridica, pe o perioada de 1 an cu posibilitatea prelungirii anuale pâna la finalizarea definitivă a revendicarii, astfel ca a fost prelungit si contractul de inchiriere nr. 292/1998 pana la data de 23.09.2009.

ASOCIATIA SERVICIUL DE AJUTOR MALTEZ IN ROMANIA FIL. TIMISOARA prin cererea inregistrata la Primaria Municipiului Timisoara cu nr. DP2009 – 008816/18.09.2009 solicita prelungirea termenului contractului de inchiriere nr. 292/1998.

In conformitate cu Legea nr. 10/2001 privind regimul juridic al unor imobile preluate abuziv in proprietatea Statului Roman, in perioada 06 martie 1945 – 22 decembrie 1989, cap.III, art. 21, alin ( 5 ) :
“(5) Sub sanctiunea nulitatii absolute, pana la solutionarea procedurilor administrative si, dupa caz, judiciare, generate de prezenta lege, este interzisa instrainarea, concesionarea, locatia de gestiune, asocierea in participatiune, ipotecarea, locatiunea, precum si orice inchiriere sau subinchiriere in beneficiul unui nou chirias, schimbarea destinatiei, grevarea sub orice forma a bunurilor imobile - terenuri si/sau constructii notificate potrivit prevederilor prezentei legi.”

In contractele de inchiriere pentru suprafete locative cu alta destinatie decat aceea de locuinta exista clauza prevazuta la art. 11 pct. 4 si anume : „ Locatiunea inceteaza de drept, odata cu schimbarea titularului dreptului de proprietate asupra spatiului „ .

Avand in vedere cele prezentate, 




             P R O P U N E M
Emiterea unei Hotărîri de Consiliu Local care să aprobe incheierea unui nou contract de inchiriere pentru cota de ½ din spatiul cu alta destinatie decat aceea de locuinta din Timisoara, str. Ciprian Porumbescu nr. 32, cu ASOCIATIA SERVICIUL DE AJUTOR MALTEZ IN ROMANIA FIL. TIMISOARA, pe o perioada de 1 an, cu destinatia de sediu.

